"SETSWANA PUO YA GAE R-3 o e dirise mo Puisokaelong ya ditlhopha. Go buisa ka thelelo Go buisa ka thelelo go akaretsa: • Go nepa go tlhaloganya mafoko - go kgona go supa bontsi jwa mafoko ka nepagalo. • Lebelo kgotsa seelo sa go buisa - go lemoga mafoko ka bobona fela - go kgona go ntsha mafoko mo tsebeng ka bonako ntle le matsapa ape fela • Melawana ya go rulaganya mafoko go ya ka medumo - Go buisa ka nepagalo ka mela le ka go itlhagisa ka tshwanelo • Go tlhaloganya Maemo a go buisa ka thelelo a ka tokafadiwa ka go ruta dikgono tse di kgethegileng tsa go buisa le go ba lemosa mokgwa o ba ka lemogang mafoko ka ona ka go tlhopha ditlhangwa tse di bonolo, ka go ba neela ditlhangwa di le dintsi tse di tsosang kgatlhego ya go buisa, ka go ba buisetsa dibuka le ka go ba okeletsa dibuka tse ba ka di buisang. “Puisetsogodimo” ka morutabana Karolwana ya bofelo e e botlhokwa ya lenaneo le le lekanetseng la go buisa ke la puisetsogodimo (ka nako ya dikgang) ka morutabana. Seno se tlhabolola/godisa dikgono tse dintsi tse di farologaneng tsa puo (go akaretsa tsa go buisa) mo tirisong e isegang e bile e le kwa botennye jwa lenaneo le le lekanetseng la kitso ya go kwalo le puiso. Ka ‘go buisetsa kwa godimo’, morutabana a ka tsosolosa lerato la go buisa le go kgatlhegela dikgang mo barutwaneng. Dintlha tse dintsi ka ga dintlha tsotlhe tsa go ruta go buisa di ka bonwa mo Department of Education’s handbook, Teaching Reading in the Early Grades. (2008). 2.7 Go kwala Barutwana ba simolola Mophato 1 ka go ‘kwala’ ba dirisa ditshwantsho mme fa ba simolola go nna le bokgoni ba go tlhama ditlhaka, ba ka simolola go kopolola mafoko a a ikemetseng ka nosi, ditlhogo le dipolelo tse di feletseng tse ba ka kgonang go di thala. Mo bogareng jwa Mophato 1, barutwana ba tshwanetse ba bo ba kgona go ikwalela ditlhogo tsa ditshwantsho tsa bona mme ba kgona go itlhamela bonnye polelo e le nngwe. Ba tshegetse ka go ba neela tse di ka simololang dipolelo kgotsa diforeime, (sk. ‘ke batla….’) Neela morutwana mongwe le mongwe buka ya go kwalela ya A5 go e dirisa jaaka thanodi ya gagwe. Ba neele tsamaiso e ba ka ikatisang ka yona, e mo go yona ba feleletsang polelo ka go tlatsa ka lefoko le ka potso e e bonolo e ba bangwe ba ka e arabang ka Ee/Nnyaa kgotsa ka lefoko le lengwe fela. Ditirwana tse di kopanetsweng tsa go kwala di bontsha dikgato tsa go kwala gore barutwana ba tlhaloganye gore ditlhaka tse di ikemetseng ka nosi di aga lefoko jang, gore mafoko a a kgaoganeng a aga polelo jang, botlhokwa jwa go tlogela sebaka/sekgala mo gare ga mafoko le tiriso ya matshwao a puiso. Ka puisokopanelo barutwana ba godisa tlotlofoko e e oketsegileng mme ba tlhaloganye ka mo dipolelo di ka humisiwang ka teng ka go dirisa matlhaodi le matlhabokafantle a a kgatlhisang. Fa barutwana ba nna le bokgoni jo bo bonalang mo go kwaleng dipolelo tsa bona, jaanong o ka itsise kgopolo ya go kwala ka ditemana. Pegelo ya Pholisi ya Bosetšhaba ya Kharikhulamo le Tlhatlhobo e dirisa mokgwa o wa molebo wa dikgato tsa go kwala. Dikgato tse, di akaretsa barutwana ba tlhagisa ditlhangwa tsa ntlha, go kwala, go tseleganya le go tlhagisa 20 PEGELO YA PHOLISI YA KHARIKHULAMO LE TLHATLHOBO"